《送戴兄西上》
宋代·林希逸

乃翁白发栖鸾去，夙志勤勤待汝成。自古文章有定价，如兄词赋合先鸣。

今年恩数非常比，上甲科名著意争。语别溪干聊赠句，南归伫看锦衣荣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。